དོན་དངོས་སུ།རྒྱ་ནག་གི་རུལ་སུངས་ལ་རྒོལ་རྡུང་གི་ལས་འགུལ་དེ་ལྡོག་ཕྱོགས་སུ་འགྲོ་རྒྱུའི་ཉེན་ཁ་ཡོད།རུལ་སུངས་ལ་རྒོལ་རྡུང་རང་སྟེང་ན་དབང་ཆ་ལོག་སྤྱོད་ཀྱི་ཆ་ཡོད་པས།བལྟོས་མེད་གྱི་དབང་ཆ་ལས་བལྟོས་མེད་གྱི་རུལ་སུངས་བྱུང་གི་ཡོད་པ་ཇི་བཞིན་རེད།རུལ་སུངས་ལ་སྔོན་འགོག་དང་ཚར་གཅོད་བྱ་རྒྱུའི་གནད་འགག་ནི་དབང་ཆར་ཚོད་འཛིན་བྱ་རྒྱུ་ལས་མ་འདས།དབང་ཆ་ཚོད་འཛིན་བྱེད་དགོས་ན་རྒྱལ་ཁབ་ཀྱི་སྒྲིག་གཞི་ལ་འགྱུར་བ་བཏང་ནས་དམངས་གཙོ་ཆབ་སྲིད་དང་།གོ་རིམ་ཁྲིམས་སྐྱོང།གསར་འགྱུར་དང་སྨྲ་བརྗོད་རང་དབང་ཡོད་པར་བྱས་ན།ད་ལྟའི་གནད་དོན་དེ་དག་མང་པོ་ཞིག་རང་བཞིན་གྱིས་སེལ་ཐུབ།དེ་ལས་ལྡོག་དེ་གདུག་རྩུབ་ཆེ་ཞིང་ཡ་ང་མེད་པའི་ཀུན་སྤྱོད་དག་ཐེར་རང་བཞིན་ཅན་གྱི་རུལ་སུངས་ལ་རྒོལ་རྡུང་གི་ལས་འགུལ་ཙམ་གྱིས་གནད་དོན་གྱི་རྩ་བ་སེལ་མི་ནུས་པ་མ་ཟད།སྐབས་འཕྲལ་སྟེང་ལྤགས་ཙམ་སེལ་ཐུབ་མིན་ལའང་ཐེ་ཚོམ་ཡོད།